4965 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 103 

1 Ιουνίου 2004 


ΝΟΜΟΣ ΥΠΆΡΙΘ. 3243 

Ρύθμιση θεμάτων προσωπικού Υπουργείου Δημόσιας 
Τάξης και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο 1 

Τακτικές κρίσεις αξιωματικών Ελληνικής Αστυνομίας 
έτους 2004 

1. Οι ετήσιες τακτικές κρίσεις των ανώτατων και ανώτε¬ 
ρων αξιωματικών της Ελληνικής Αστυνομίας του έτους 
2004 θα διενεργηθούν τον Οκτώβριο του έτους 2004. Μέ¬ 
χρι τη διενέργεια των κρίσεων αυτών δεν γίνονται προα¬ 
γωγές προς πλήρωση κενών οργανικών θέσεων των ανώ¬ 
τατων και ανώτερων αξιωματικών. 

2. Η θητεία του Αρχηγού της Ελληνικής Αστυνομίας πα- 
ρατείνεται μέχρι την έναρξη των κρίσεων που αναφέρο- 
νται στην παράγραφο 1. 

3. Η προαγωγή όσων αξιωματικών προαχθούν στον επό¬ 
μενο βαθμό ανατρέχει στις 20.3.2004, εφόσον οι αξιωμα¬ 
τικοί αυτοί είχαν συ μπληρώσει τα γενικά τυπικά προσόντα 
στο χρόνο αυτό, άλλως στην επομένη της ημερομηνίας 
συμπλήρωσής τους. Από την ίδια ημερομηνία οι προαγό- 
μενοι αξιωματικοί αρχίζουν να αποκτούν τα γενικά τυπικά 
προς προαγωγή προσόντα του βαθμού στον οποίο προή- 
χθησαν και τις προϋποθέσεις για τη χορήγηση μισθολογι- 
κής προαγωγής. 

4. Οι διατάξεις της προηγούμενης παραγράφου δεν 
εφαρμόζονται για όσους αποστρατεύονται αυτεπαγγέλ- 
τως σε εκτέλεση των πινάκων και των αποφάσεων των 
συμβουλίων, σύμφωνα με όσα ορίζονται στο άρθρο 47 
του π.δ. 24/1997 (ΦΕΚ 29 Α'). 

5. Οι ανώτεροι αξιωματικοί που συμπληρώνουν 35ετία 
από 20.3.2004 μέχρι την ημερομηνία διενέργειας των τα¬ 
κτικών κρίσεων παραμένουν στην ενεργό υπηρεσία μέχρι 
το χρόνο διενέργειας των κρίσεων αυτών, εφόσον το επι¬ 
θυμούν. Για το σκοπό αυτό πρέπει να υποβάλουν αίτηση 
στη Διεύθυνση Αστυνομικού Προσωπικού του Αρχηγείου 
της Ελληνικής Αστυνομίας μέσα σε είκοσι ημέρες από τη 
δημοσίευση του νόμου αυτού. Η αίτηση αυτή δεν ανακα¬ 
λείται. Όσοι από τους αξιωματικούς παραμείνουν και 


έχουν τις προϋποθέσεις που αναφέρονται στην περ. β' 
τηςπαρ. 1 του άρθρου 32 του π.δ. 24/1997 κρίνονταιπρος 
προαγωγή. Όσοι προαχθούν μέχρι και το βαθμό του 
Αστυνομικού Διευθυντή κρίνονται περαιτέρω σύμφωνα 
με τις διατάξεις για την 35ετία (άρθρο 50 του π.δ. 
24/1997). 

6. Οι ετήσιες τακτικές κρίσεις των κατώτερων αξιωματι¬ 
κών της Ελληνικής Αστυνομίας για το έτος 2004 αρχίζουν 
μέσα σε ένα μήνα από τη δημοσίευση του νόμου αυτού. Οι 
διατάξεις της παραγράφου 3 εφαρμόζονται και για τους 
αξιωματικούς αυτούς. 

Άρθρο 2 

Αδειες και μεταθέσεις αστυνομικού προσωπικού 
για το έτος 2004 

1. Η κανονική και η βραχεία άδεια του αστυνομικού προ¬ 
σωπικού για το έτος 2004 χορηγείται μέχρι 31.5.2005. 

2. Αναβάλλεται μέχρι 5.10.2004 η εκτέλεση των αποφά¬ 
σεων για τις τοποθετήσεις και τις ετήσιες τακτικές μετα¬ 
θέσεις του αστυνομικού προσωπικού. Μέχρι 5.10.2004 
αναβάλλεται επίσης ο χρόνος έναρξης των μετεκπαιδεύ¬ 
σεων στις Σχολές της Αστυνομικής Ακαδημίας. Κατά το 
διάστημα από 1ης Ιουλίου έως 5 Οκτωβρίου 2004 οι απο¬ 
σπάσεις και προσωρινές μετακινήσεις του αστυνομικού 
προσωπικού ενεργούνται χωρίς να εφαρμόζονται οι χρο¬ 
νικοί περιορισμοί που προβλέπονται από τις διατάξεις των 
άρθρων 19 και 20 του π.δ. 100/2003 (ΦΕΚ94Α'). Με από¬ 
φαση του Αρχηγού της Ελληνικής Αστυνομίας καθορίζε¬ 
ται η ημερομηνία εκτέλεσης των αποφάσεων για τις το¬ 
ποθετήσεις και τακτικές μεταθέσεις του αστυνομικού 
προσωπικού, ο χρόνος έναρξης των μετεκπαιδεύσεων και 
ρυθμίζονται τα θέματα που αφορούν τη διαδικασία εκτέ¬ 
λεσης των αποφάσεων για τις μεταθέσεις, τοποθετήσεις 
και την τροποποίηση των προγραμμάτων μετεκπαίδευ¬ 
σης και κάθε άλλο σχετικό θέμα. 

3. Οι δόκιμοι των Σχολών της Αστυνομικής Ακαδημίας 
κατά το χρονικό διάστημα από 1ης Ιουλίου έως 5 Οκτω¬ 
βρίου 2004 επιτρέπεται να διατίθενται για τη λήψη μέτρων 
τάξης και ασφάλειας των Ολυμπιακών και Παραολυμπια- 
κών Αγώνων. Με απόφαση του Αρχηγού της Ελληνικής 
Αστυνομίας καθορίζονται οι υπηρεσίες στις οποίες διατί¬ 
θενται οι δόκιμοι, τα καθήκοντα που ασκούν και κάθε άλ¬ 
λο σχετικό θέμα. Με όμοια απόφαση μπορεί να συντέμνε- 
ται ο χρόνος θεωρητικής εκπαίδευσης των δοκίμων κατά 

το έτος 2004, να τροποποιούνται τα προγράμματα εκπαί¬ 
δευσης για τα έτη 2004 και 2005, να ρυθμίζονται θέματα 
που αφορούν τη χορήγηση σχολικών ή μετασχολικών 
αδειών και κάθε άλλο σχετικό θέμα. 

Άρθρο 3 

Θέματα Πυροσβεστικού Σώματος 

1. Ο Αρχηγός του Πυροσβεστικού Σώματος επιλέγεται 
για θητεία δύο ετών, η οποία μπορεί να παραταθεί έως 
ένα έτος. Η αποστρατεία του Αρχηγού πριν τη λήξη της 
θητείας του επιτρέπεται είτε ύστερα από αίτηση είτε για 
σοβαρούς λόγους που ανάγονται στην άσκηση των καθη¬ 
κόντων του ή το κύρος της θέσης του. 

2. Ευδοκίμωςτερματίσαντεςτη σταδιοδρομία τους κρί- 
νονται οι Πύραρχοι, Αρχιπύραρχοι, Υποστράτηγοι και 
Αντιστράτηγοι πλην του Αρχηγού που έχουν συμπληρώ¬ 
σει 35ετή συντάξιμη υπηρεσία κατά την ημερομηνία διε¬ 
νέργειας των κρίσεων και δεν αξιολογούνται με βαθμό 
τουλάχιστον οκτώ σε όλα τα ουσιαστικά τους προσόντα. 

Άρθρο 4 

Συμβούλιο Διαχείρισης Κρίσεων 

Η παράγραφος 3 του άρθρου 13 του π.δ. 63/2001 (ΦΕΚ 
54 Α'), όπως αντικαταστάθηκε με το άρθρο 5 του π.δ. 
2/2003 (ΦΕΚ 2 Α'), αντικαθίσταται ως εξής: 

«3. Το υπηρεσιακό Εποπτικό Όργανο μετά μόνιμα μέλη 
του και με τη συμμετοχή του Διευθυντή της Δ.Α.Ο.Α., του 
εκπροσώπου της Γενικής Γραμματείας Ολυμπιακών Αγώ¬ 
νων του Υπουργείου Πολιτισμού, του εκπροσώπου της 
Γ ενικής Γ ραμματείας Πολιτικής Προστασίας και του διευ- 
θύνοντος συμβούλου της Ανώνυμης Εταιρείας «Οργανω¬ 
τική Επιτροπή Ολυμπιακών Αγώνων ΑΘΗΝΑ 2004» ή εκ¬ 
προσώπου του που ορίζεται από τον πρόεδρο του διοικη¬ 
τικού συμβουλίου, λειτουργεί και ως Συμβούλιο 
Διαχείρισης Κρίσεων για την αντιμετώπιση εξαιρετικά σο¬ 
βαρών εγκληματικών ενεργειών, συμβάντων ή περιστατι¬ 
κών, τα οποία είναι δυνατόν να επηρεάσουντην ομαλή και 
ασφαλή διεξαγωγή των Ολυμπιακών Αγώνων.» 

Άρθρο 5 

Έκδοση διαβατηρίων 

Η ισχύς των παραγράφων 1,4 και 5 του άρθρου 1 του ν. 
3103/2003 (ΦΕΚ23Α') αρχίζειτην 1η Ιουλίου 2005. Με κοι¬ 
νή απόφαση των Υπουργών Εσωτερικών, Δημόσιας Διοί¬ 
κησης και Αποκέντρωσης και Δημόσιας Τάξης μπορεί να 
αναβληθεί η έναρξη της ισχύος των διατάξεων αυτών μέ¬ 
χρι έξι μήνες. Διαβατήρια που έχουν εκδοθεί μέχρι την 


έναρξη ισχύος των διατάξεωντων παραγράφων 1,4 και 5 
του άρθρου 1 του ν. 3103/2003 παύουν να ισχύουν από 
1.1.2007, εφόσον δεν λήγει η ισχύς τους πριν από την ημε¬ 
ρομηνία αυτή. 

Άρθρο 6 

Στο τέλος της περίπτωσης α' της παρ. 12 του άρθρου 8 
του ν. 3207/2003 (ΦΕΚ 302 Α') προστίθενται εδάφια ως 
εξής: 

«Κατ’ εξαίρεση, στο προαναφερόμενο προσωπικό που 
διατίθεται για εκτέλεση υπηρεσίας κατά τη διεξαγωγή 
των Ολυμπιακών και Παραολυμπιακών Αγώνων και δικαι¬ 
ούται διατροφής με πρόχειρο φαγητό, μπορεί να χορη¬ 
γείται αντί του πρόχειρου φαγητού η αξία αυτού σε χρή¬ 
μα. Με κοινή απόφαση του Υπουργού Οικονομίας και Οι¬ 
κονομικών και του κατά περίπτωση αρμόδιου Υπουργού 
καθορίζεται το ύψος του αντιτίμου του πρόχειρου φαγη¬ 
τού, η διαδικασία χορήγησής του και κάθε άλλο σχετικό 
θέμα. 

Το κατά τα ανωτέρω καταβαλλόμενο ποσό δεν υπόκει- 
ται σε φόρο εισοδήματος και κρατήσεις υπέρ τρίτων.» 

Άρθρο 7 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

Παραγγέλλομετη δημοσίευσητου παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 28 Μόίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΕΘΝΙΚΗΣ ΑΜΥΝΑΣ ΔΗΜΟΣΙΑΣ ΤΑΞΗΣ 

ΣΠ. ΣΠΗΛΙΩΤΟΠΟΥΛΟΣ Γ. ΒΟΥΛΓΑΡΑΚΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΕΜ. ΚΕΦΑΛΟΓΙΑΝΝΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 28 Μόίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗ ΓΟΥΡΑΣ 

